Eva Weel Skram

Eva Weel Skram (født 1985) er en norsk sanger og låtskriver. Hun er kjent som soloartist og som vokalist i duoen Eva & the Heartmaker.

Skram gikk på musikk, dans og drama ved Firda videregående skole fra 2001 til 2004. TV2.no Hun deltok i TV-programmet Idol våren 2005. Sammen med ektemannen, gitarist og låtskriver Thomas Stenersen, utgjorde hun duoen Eva & the Heartmaker. Duoen ga ut fire studioalbum i perioden 2006 til 2013 før de ble oppløst. De ble kåret til Best Norwegian Act under MTV Europe Music Awards 2011 og ble nominert til Spellemannprisen 2011 i klassen popgruppe for albumet Dominoes.

I 2016 ga Eva Weel Skram ut singlen «Vi lovar», en coverversjon av sangen «Besvärjelse», opprinnelig skrevet av den svenske artisten Oscar Danielson. I 2018 ga hun ut albumet Finne heim, sitt første soloalbum og også hennes første album med norske tekster. Albumet inneholdt hitsingler som «Om du vi» og «Berre la meg vær» som hun også fremførte på Lindmo. Hun ga ut sitt andre soloalbum Sleppe tak i 2021. For albumet ble hun nominert til Spellemannprisen 2021 i klassen viser og visepop.

Høsten 2015 deltok hun i TV-programmet Hver gang vi møtes. Hun har skrevet og spilt inn «Selmas sang» som ble brukt som kjenningsmelodien til NRKs julekalender Snøfall, sendt første gang i 2016.Laga «Snøfall»-sangen med ungen på skuldra NRK.no, 26. november 2016. Besøkt 30. april 2017 I 2016 viste NRK en konsert hvor hun spilte sammen med ektemannen på Åmot operagard, første gang sendt 2. desember 2016. NRK

Hun er niese av operasangeren Knut Skram og søskenbarn til komponist Henrik Skram som blant annet skrev musikken til Snøfall.

 Album 

 Som Eva & the Heartmaker 
  Behind Golden Frames (2006)
  Let's Keep This Up Forever (2009)
  Dominoes (2011) 
  Traces of You (2013) 

 Soloalbum 
  Finne heim (2018)
  Sleppe tak (2021)

 Se også 
 Liste over kjente elever ved Firda videregående skole

 Referanser 

 Eksterne lenker 




Kategori:Norske musikere
Kategori:Norske Idol-deltakere
Kategori:Personer fra Sogndal kommune
Kategori:Alumni fra Firda videregående skole